
methodo.  Satis  enim  esse  putabant,  si  cutim  musculosque 
substringentes  una  circumcisione  eos  in  sphaceloso  usque  ad 
os  inciderent  et  in  eo  ipso  loco  os  serrula  desecarent.  Quan- 
tumvis substringendo  carnem  , antequam  circumcisionem  fa- 
cerent, ad  contegendum  os  idoneam  carnis  partem  assequi 
studerent,  quamquam  violenter  multi  chirurgi  id , quod  hoc 
modo  ex  cuti  musculisque  reservassent,  sutura  cruenta  coniun- 
gere  et  conservare  tentarent,  tamen  fere  seinper  non  sufficie- 
bat, vulnus  magnam  lente  consanescentem  et  copiosa  puru- 
lentatione aegroti  vires  exhaurientem  superficiem  habebat,  os 
denudatum  prominebat,  necroticum  fiebat  et  aut  natura  id  ex- 
pellere debebat,  aut  denuo  serrula  desecabatur.  Quo  factum 
est,  ut  plerumque  amputatio  artuum  malum  haberet  exitum 
et  optimo  casu  post  longum  tempus  convalescerent  aegroti, 
sed  male  conformatum  et  ad  applicandum  artum  artificialem 
haud  idoneum  ducerent  truncum. 

§.  2.  Igitur  sub  finem  saeculi  septimi  decimi  praeclari 
chirurgi  haec  membrorum  amputationem  sequentia  mala  supe- 
rare studebant,  invenientes  meliores  amputandi  rationes,  qui- 
bus ad  contegendum  os  sufficientem  assequerentur  carnis  par- 
tem. Novas  quae  inde  oriebantur  amputandi  rationes  in  duas 
praecipue  classes  dividere  licet,  nempe  in  amputationis  me- 
thodum per  loborum  conformationem,  quae  tum  temporis  pri- 
mum facta  est,  et  in  magnam  copiam  emendationum  illius 
hucusque  usitatae  amputandi  rationis  per  circumcisionem. 

Primus  , qui  carnis  lobum  in  amputando  crure  confor- 
mavit , erat  chirurgus  Anglicus  Lowdham  , cuius  methodus 
descripta  est  ab  alio  medico  Anglico,  lac.  Young  Q. 

Duo  de  viginti  annos  post  P.  H.  Yerduin 1  2),  chirurgus 


1)  Young,  currus  triumphalis  ex  Terebinlhs,  or  : An  Account  of  the 
admirables  etc.  etc.  with  a new  way  of  ampulalion  and  Speedie 
methode  of  curing  stumps,  in  two  letters.  Lond.  1679. 

2)  Yerduin,  dissertatio  epistolica  de  nova  decurtandorum  artuum  ra- 
tione. Amst.  1696. 


Amstelodamensis,  iterum  hanc  methodum  descripsit,  post  quem 
quoque  longum  per  tempus  Verduini  amputandi  methodus  no- 
minata est.  Yerduin  in  cruris  amputatione  eam  praecipue 
adhibendam  esse  dicit,  quum  ,, cultro  falcato  et  ancipiti  iuxta 
cruris  longitudinem  pone  ossa  suram  deorsum  abscindendam  et 
deinde  reliquas  cutis  carnisque  partes  transversim  incidendas 
esse“  diceret.  Sed  in  alio  epistolae  loco  dicit : „In  brachiis, 
imo  in  femoribus  aeque  ac  in  cruribus  eam  adhibendam  cen- 
seo, si  sagax  modo  chirurgus  ea  , quae  ad  rem  requiruntur, 
pro  partis  decurtandae  statu  ac  conditione  scite  mutare  atque 
disponere  noscat.44 

Plures  eius  temporis  praeclari  chirurgi  huic  Yerduini 
modo  favebant  eumque  sequebantur;  praecipue  illustris  chi- 
rurgus Amstelodamensis  Ruysch,  qui  in  litteris,  quas  in  Man- 
geti  bibliotheca  chirurgica  legere  licet,  magnopere  eum  lau- 
dat. Praeterea  chirurgus  Utrechtensis  van  Vloeten  ad  Ver- 
duinum  litteras  dedit,  in  quibus  trium  secundum  Verduini  ra- 
tionem exactarum  amputationum  mentionem  facit. 

Alius  chirurgus  Hollandicus,  Konnerding  Amstelodamen- 
sis, primum  Verduini  rationem  secutus  mox  autem  eam  reii— 
ciebat,  quum  in  tribus  secundum  illam  methodum  eodem  anno 
quo  Verduinus  eam  descripsit  peractis  amputationibus  haud 
bonam  et  utilem  eam  inveniret  3).  Non  multum  tempus  post 
quoque  chirurgus  praeclarus  Genfiensis  Sabourin  in  urbe  pa- 
tria homini  alicui  utrumque  pedem  bono  cum  effectu  secun- 
dum Verduini  rationem  decurtavit  praesente  Mangeto , qui 
huius  operationis  in  Bibliotheca  sua  chirurgica  mentionem 
facit  4).  Deinde  Sabourin  anno  1702  acadetniae  scientiarum 
Parisiensi  5)  dissertationem  tradidit,  in  qua  hanc  amputandi 
rationem,  quam  inventionem  suam  proposuit. 

§.  3.  Sed  in  prima  saeculi  undevicesimi  parte  fere  ab 


3)  Cf.  Heisteri  Institutt.  Tom.  I.  p.  481. 

4)  T.  II.  p.  265. 

5)  Histoire  de  l’academie  royale  des  Sciences.  Paris  1702. 

omnibus  relicta  est,  praecipue  chirurgi  germanici  duo  prae- 
clari Heister  et  Platner  omnino  eam  reiiciendam  esse  cense- 
bant, nec  non  alii  chirurgi  germanici  eam  repudiabant  Salz- 
mann  6)  et  Iunker  7);  Van  Swieten  8)  maiora  esse  incom- 
moda quam  commoda  huius  amputandi  rationis.  Praecipue 
inter  chirurgos  germanicos  solus  Goelike  9)  huic  amputatio- 
nis methodo  propensum  se  esse  dixit. 

Sed  sub  medium  saeculi  duodevicesimi  illustres  exstite- 
runt chirurgi , qui  inconsultius  methodum  hanc  relictam  esse 
intellexerunt  eamque  iterum  in  honorem  adduxerunt.  At 
quum  hucusque  in  loborum  conformatione  semper  unus  tan- 
tum lobus  formatus  esset  et  quidem  praecipue  in  amputando 
crure,  rarius  in  femore  ac  brachio,  nunc  in  his  quoque  ar- 
tubus decurtandis  et  quidem  per  duorum  loborum  conforma- 
tionem adhibita  est  methodus  nostra. 

§.  4.  Primus  erat  Ravaton  10),  qui  anno  1740  emenda- 
tiones suas  methodi  Verduini  academiae  chirurgiae  Parisiensi 
proposuit.  Le  Dran,  sodalis  academiae  ita  hac  methodo  oc- 
cupatus est,  ut  in  commentatione,  in  qua  hunc  amputandi  mo- 
dum descripsit,  eum  optimum  omnium  esse  dixerit  n). 

Ravaton  tres  quatuorve  digitos  transversos  infra  eum 
membri  decurtandi  locum,  quo  os  dissecari  debet,  circumci- 
sionem facit  usque  ad  os;  tum  in  eo  quo  os  dissecetur  loco 
ad  basim  lobi , quem  formare  vult , scalpellum  infigit,  supra 
os  eum  traducit  et  altero  membri  latere  protrudit;  tum  se- 


cai 

Vili 

tui 

for 

el 

em 

cip 

fcl 

iliii 

Inii 

pm 

tili 

Ilo 

Ici 

Ali 

nili 

10) 

iili 

lioi 

jirii 

101 

lic 

rur 


6)  Dissertatio  de  novo  membra  amputandi  modo.  Amst.  Gaupp. 
Arg.  1722. 

7)  Conspectus  chirurgiae  p.  557.  Halis  1731. 

8)  Comment.  in  Boerhaav.  Aphorism.  I.  p.  817. 

9)  Historia  chirurgiae  antiquae.  Halis  1713. 

10)  Traite  des  plaies  d’armes  a feu  et  d’armes  hlanches  par  M.  Ra- 

valon.  Paris  1768. 


11)  Observations  et  remarques  de  chirurgie  pralique  par  M-  Remon  | 
de  Vermale  etc.  Mannheim  1767.  pag.  41. 

cando  ducit  scalpellum  usque  in  circumcisionem  illam  et  le- 
vando sub  finem  paullulum  scalpellum  hanc  tenuiorem  fieri 
curat,  quam  lobi  basim.  Eodem  modo  infra  os  lobus  con- 
formatur. Vulnere  igitur  transverso  formantur  lobus  anterior 
et  posterior.  Osse  dissecato  ligaturam  vasibus  applicat,  qua 
cautela  Verduin  non  usus  erat. 

Aequalis  Ravatonii,  Vermale  12),  chirurgus  primus  prin- 
cipis electoris  Palatinatus , Ravatonii  methodum  valde  emen- 
dabat, quum  primum  illam  loborum  conformationi  praemitten- 
dam circumcisionem  omnino  omitteret,  et  deinde  formandis 
lobo  interno  et  externo  vulnus  efficeret  perpendiculare,  quod 
propter  puris  faciliorem  excretionem  ad  sanationem  melius  et 
citius  perduci  posse  facile  apparet.  Le  Dran  13)  hanc  me- 
thodum magnopere  laudavit  in  litteris,  quas  ad  Vermalium 
dedit  eamque  Ravatonii  methodo  praeferendam  esse  dixit. 
Alius  academiae  Parisiensis  sodalis  La  Faye  huic  amputandi 
rationi  palmam  tribuendam  esse  censet  Maximus  methodi 
nostrae  adversarius  erat  Louis , qui  vero  quibusdam  sub  con- 
ditionibus eam  adhiberi  posse  concedit  15). 

§.  5.  In  Britannia,  cui  primae  methodi  nostrae  inven- 
ionis  honor  tribuendus  est,  attamen  per  septem  decennia  post 
trimam  inventionem  amputatio  per  loborum  conformationem 
ton  amplius  facta  est.  Primus , qui  inter  chirurgos  Britan- 
licos  iterum  in  honorem  eam  restituit,  erat  praeclarus  chi- 
urgus  Dublinensis  0'Halloran  l6)  , qui  trium  ab  ipso  secun- 
tum  nostram  methodum  perfectarum  amputationum  mentio- 
iem  facit.  Alius  chirurgus  Britannicus,  White,  qui,  antequam 

12)  Vermale,  1.  c.  pag.  20. 

; 13)  Vermale  eodem  loco  pag.  46. 

14)  Histoire  de  1’Araputation  a Lambeau  etc.  Par.  M.  la  Faye  ; in : 
. Memoires  de  1’Academie  royale  de  chirurgie  T.  II.  p.  252  et  seq. 


15)  Memoires  de  1’Acad.  de  chirurgie.  T.  II.  pag.  378. 

16)  0’Halloran,  A compleat  treatise  on  Gangrene  and  Sphacelus,  with 
a new  method  of  amputation,  Lond.  1765. 

0’Halloran  librum  illum  promulgaverat,  septies  amputationem 
cum  relictis  lobis  bono  cum  eventu  fecerat,  secutus  eas,  quas 
0’Halloran  proposuerat,  emendationes  iterum  septies  prospere 
secundum  methodum  nostram  amputavit;  aegrotus  octavus 
phthisi  demortuus  est,  postquam  vulnus  iam  coaluerat.  Brom- 
field  duarum  ab  ipso  perfectarum  amputationum  per  loborum 
conformationem  mentionem  facit  ,7). 

§.  6.  Videmus  igitur  amputationis  methodum  per  lobo- 
rum conformationem  ultimis  saeculi  praeteriti  quinque  decen- 
niis in  Francogallia  a praeclaris  chirurgis  commendatam  et 
emendatam , ab  Academiae  scientiarum  sodali  eximio  valde 
laudatam  , in  Britannia  multis  a chirurgis  probis  bona  cum 
eventu  factis  amputationibus  iterum  receptam  et  comprobatam, 
dum  in  Germania  perpauci  tantum  chirurgi  honorem  ei  tri- 
buant. 

Sed  omnino  alias  res  se  habent  initio  eius  quo  nunc 
vivimus  saeculi.  Praeclarissimi  enim  chirurgi  Germanici  am- 
putationis methodi  nostrae  asseclae  et  adiutores  facti  sunt, 
utLangenbcck  senior  l8),  Klein19),  Rust,  Textor  20),  Beck21), 
quum  alii  eam  tantum  in  cruris  amputationibus  et  in  exar- 
ticulationibus adhibendam  esse  censerent.  Briininghausen  22), 
Chelius  23)  nec  non  Sabatier  et  Roux  cum  maxima  chirurgo- 


17)  Bromfield,  chirurgical  cases  and  observations.  London  1773. 

18)  Langenbeck,  C.  I.  M.,  Nosologie  und  Therapie  der  chirurg.  Krank- 
heiten  etc.  Gottingen  1830.  IV.  3. 

19)  Klein , pract.  Ansichten  der  bedeutend.  chirurg.  Operationeh. 
Tubingen  1816.  lstes  Heft. 

20)  Textor  hat  die  Lappenamputation  nur  unter  gewissen  Omstanden, 
Vortheile  und  Vorzuge  vor  der  altem  Methode  durch  den  Kreis- 
schnitt  etc.  In  : Pteuer  Chiron.  Sulzbach  1723.  Bd.  I.  3. 

21)  Beck,  Ueber  die  Vorzuge  der  Lappenbildung  bei  der  Amputation 
etc.  Kreiburg  1819. 

22)  „Heidelberger  klinische  Annalen1*  et  ej.  Handbuch  der  Chi- 
rurgi e. 

23)  Briininghausen,  Erfahrungen  und  Bemerkungen  uber  die  Ampu- 
tation. Bamberg  1818. 


7 


rum  Francogallicorum  parte  amputationis  methodum  per  cir- 
1 cumcisionem  praeferebant,  omniaque,  quae  in  loborum  con- 

1 formatione  laudarentur  commoda,  per  bene  exactam  circum- 

! cisionem  se  assequi  posse  contendebant.  In  Britannia  ab 
1 omnibus  fere  praeclaris  chirurgis,  praecipue  quod  ad  femo- 
ris et  humeri  amputationem  attinet,  relinquebatur. 

§.  7.  Novissimis  tandem  temporibus  et  in  Germania 
et  praecipue  in  Francogallia  amputationis  methodus  no- 
stra magis  magisque  in  honorem  reducitur.  Dum  enim 
inter  chirurgos  germanicos  arti  chirurgicae  maturius  de- 
mortuus Dielfenbach  amputationis  per  circumcisionem  me- 
thodi omni  conditione  fuerit  assecla , nec  non  Chelius  eam 
retineat,  Langenbeck  iunior,  nisi  methodum  ovalarem  suam, 
quam  quoque  methodum  per  lobi  corformationem  appellare 
licet,  adhibeat,  plerumque  Verduini  et  Vermalii  methodum  se- 
quitur, ita  mutatam,  ut  carnem  perscindat  incisionibus  extrin- 
secus usque  ad  os  factis.  Wutzer  amputationis  methodum 
per  loborum  conformationem  circulari  amputationi  frequentis- 
, sime  praeferendam  esse  censet.  Nec  non  Textor  huic  methodo 
i fidem  reservat. 

In  Francogallia  chirurgus  Strassburgensis  Sedillot  24)  in 
litteris,  quas  dedit  ad  Academiam  litterarum  Parisiensem  de 
magnis  amputationis  per  circumcisionem  incommodis  loquitur, 
atque  ad  ea  evitanda  unum  formari  vult  lobum  anteriorem, 
quippe  qui  suo  ipsius  pondere  contactum  cum  trunco  servet, 
nullumque  puris  excretioni  impedimentum  praebeat.  Alius 
chirurgus  Francogallicus  Baudens  25)  ad  evitandum  illud  am- 
putationis per  circumcisionem  praecipuum  incommodum,  id 
est  prominens  ex  trunco  os , proposuit  et  peregit  methodum 


24)  Sedillot,  des  moyens  d’assurer  la  reussite  des  amputations  des 
membres,  memoire,  presente  a l’Academie  des  Sciences  de  Pa- 
ris 1848. 

25)  Baudens,  considerations  generales  sur  les  amputations  des  mem- 
bres, considerees  au  point  de  vue  des  melhodes  operatoires  etc. 
iu  Gazette  des  Hopitaux  1849.  pag.  259. 

mixtam.  Primum  enim  incidendo  cutim  et  parvam  musculo- 
rum partem  parvos  formavit  lobos  laterales  et  deinde  circum- 
cisione ad  os  diagonali  conum  muscularem  subsecavit.  Sed 
postea  eam  , quam  Sedillot  iam  proposuerat,  methodum  per 
lobi  anterioris  conformationem  plurimis  sub  conditionibus  ma- 
xime idoneam  esse  dixit. 

§.  8.  Sed  videamus  iam,  quomodo  post  primam  ampu- 
tationis cum  relictis  segmentis  inventionem  cum  illa  usque  eo 
usitata  amputandi  ratione  per  circumcisionem  factum  sit,  et 
quales  eius  emendationes  a chirurgis  propositae  sint. 

Haud  longum  tempus  postquam  Verduin  suam  ampu- 
tandi rationem  promulgaverat,  eodem  tempore  Petit  26)  et 
Cheselden  exstiterunt,  qui  illam  hucusque  usitatam  rationem 
conservantes  eam  eo  modo  emendabant,  quum,  ut  sufficientem 
ad  contegendum  os  carnis  servarent  partem,  circumcisionem 
duplicem  proponerent , itaque  illud  , quod  Celsus  iam  secutus 
erat , principium  reproduceret,  alio  tantum  modo  id  exequentes. 
Circumincidebant  enim  prima  circumcisione  cutim  ; tum  re- 
ducta cuti  ab  administro  , ad  marginem  cutis  reductae  se- 
cunda circumcisione  musculos  usque  ad  os  incidebant  et  in 
eo  loco  os  serrula  praecidebant. 

Louis  27)  hanc  amputandi  rationem  ita  mutabat,  ut  prima 
circumcisione  cutim  et  superficialem  musculorum  partem  in- 
cideret et  deinde  secunda  circumcisione  post  reductas  illas 
partes  musculorum  ceteram  partem  usque  ad  os  subsecaret. 

Yalentin  28)  postquam  cutim  circuininciserat , musculos 
in  maximo  extensionis  gradu  incidebat.  At  Portal  29}  huic 


26)  Petit,  traile  des  maladies  chirurgicales  et  des  maladies,  qui  leur 
conviennent.  Tom.  III.  Paris  1783. 

27)  Louis , memoires  sur  la  saillie  de  l’os  apres  1’amputation  des 
membres  etc.  in  Memoires  de  PAcademie  de  chirurgie.  Tom.  II. 
pag.  268. 

28)  Recherches  critiques  sur  la  chir.  mod.  Paris  1772. 

29)  Memoires  de  l’Academie  des  Sciences  1775. 


omnino  contrarium  principium  secutus  musculos  in  summa 
relaxatione  perscindebat. 

Gooch  3o)  triplicem  proposuit  incisionem ; peracta  enim 
Petitii  ratione  circumcisione  duplice,  sectura  tertia  scalpellum 
inter  os  musculosque  digitum  transversum  superne  circumdu- 
cit et  os  sub  finem  huius  secturae  dissecans  id  assequi  stu- 
det, ut  os  omnino  musculis  contegatur.  Bell  eadem  ampu- 
tandi methodo  usus  est. 

§.  9.  Nova  in  historia  amputationum  incessit  aetas  cum 
Alansonio  31) , qui  anno  1779  novam  amputationis  per  cir- 
cumcisionem proposuit  methodum.  Prima  circumcisione  cu- 
tim  perscindit;  hanc  dimidium  aut  unum  digitum  transversum 
a musculis  disiungit  et  revolvit ; tum  ad  cutis  revolutae  mar- 
ginem musculos  diagonali  ad  os  sectura  persecat,  quum  scal- 
pellus introrsum  et  sursum  versus  et  musculos  uno  tenore 
usque  ad  os  persecans  circum  hoc  circumvolvatur.  Exisi.it 
hoc  modo  vulnus  conicum,  cuius  vertex  ibi  est,  ubi  os  dis- 
secatur. 

Difficultas  Alansonii  hanc  secturam  uno  tenore  peragendi 
nonnullarum  huius  methodi  mutationum  causa  facta  est,  qui- 
bus faciliore  ratione  idem  assequi  studebant.  Inde  exortae 
sunt  methodi  Potlii,  Desaultii,  Richterii,  Boyerii.  Graefe  pro- 
prium invenit  scalpellum  folioforme , quo  melius  Alansonii 
secturam  perageret. 

Praeterea  multae  adhuc  minores  aut  maiores  amputatio- 
nis per  circumcisionem  emendationes  propositae  sunt,  quas 
omnes  accuratius  communicandi  longius  esset.  Sic  chirurgi, 
Anglici  Mynors  et  Guthrie , Germanici  Mursinna,  Callisen, 
Hey,  Simmons,  Schreiner,  Siebold,  Walther,  Brueninghausen 
novas  proposuerunt  methodos  omnes  id  spectantes,  ut  os  suf- 
ficiente carnis  parte  contegatur. 


30)  Gooch,  chir.  Woorks. 

31)  Alanson,  Pract.  observ.  upon  Amput.  London  1779.  ; ubersetzt  in 
d.  Sammlung  fur  Wundarzte ; 7tes  Stuck.  2.  Ausg.  1785. 

II. 

§.  10.  Praemissis  quae  ad  historiam  attinent,  iam  in 
eo  sumus,  ut  utramque  amputandi  rationem  comparemus  et 
comprobemus,  quae  amputandi  methodo  per  loborum  confor- 
mationem prae  amputatione  per  circumcisionem  commoda  tri- 
buenda esse  et  propter  quas  eius  virtutes  praeferendam  eam 
esse  censeamus.  Et  quidem  aptum  mihi  videtur,  primum  ea 
ponderare  commoda,  quae  in  ipso  operationis  actu  se  prae- 
beant, deinde  ea,  quae  ex  methodo  nostra  pro  membri  decur- 
tati curatione  exoriantur , et  tandem  de  eis  loquendum  mihi 
proposui  commodis , quibus  artus  methodo  nostra  amputatus 
fruitur  ad  functiones  suas  perigendas. 

/.  Commoda,  quae  in  ipso  operationis  actu  existunt. 

§.  11.  Amputatio  per  loborum  conformationem  mi- 
nore chirurgi  indiget  sagacitate  et  dexteritate  et  praecipue 
quoque  ab  administrorum  dexteritate  non  tam  multa  ad  bonum 
operationis  eventum  dependent.  Quum  enim  in  amputatione 
per  circumcisionem  cutis  supra  circumcisionem  strenue  et 
aequabiliter  ab  administro  retrahi  debeat , et  si  id  non  bene 
fiat,  nullo  modo  ad  contegendum  os  idonea  carnis  pars  pro- 
fici possit,  in  amputatione  per  loborum  conformationem  admi- 
nistrum artum  decurtandum  tantum  firmiter  tenere  oportet  et 
ceterum  omnia  ab  chirurgo  fieri  patiatur. 

§.  12.  Praeterea  quoque  amputatio  secundum  nostram 
methodum  celerius  perficienda  est.  Ad  quanque  enim  ampu- 
tationem per  circumcisionem,  si  bona  fieri  debet,  oportet,  ut 
scalpello  triplex  saltem  fiat  circumcisio,  et  quidem  prima  cir- 
cumcisione cutis,  secunda  musculi  usque  ad  os  perscindantur 
et  tertia  ei  qui  ossi  sunt  proximi  musculi  denuo  subsecentur. 
Accedit  huc , ut  plerumque  prima  et  secunda  circumcisione 
cutis  et  inusculatura  non  omnino  perscindantur,  et  pluries 


adhuc  scalpellus  adhiberi  debeat  ad  rescindendas  ut  sic  di- 
cam culis  carnisque  pontes.  In  nostra  autem  methodo  multo 
citius  operatio  fieri  potest,  quum  certe  duae,  quibus  lobi  for- 
mantur , incisiones  in  multo  breviore  tempore  perficiendae 
sint,  quam  duae  circa  totum  membrum  ducendae  circumcisio- 
nes. Tertius,  quo  ei  qui  ossi  adhaerent  musculi  subsecantur, 
operationis  actus  in  utroque  methodo  aequalis.  Sed  hoc  com- 
modum parvi  momenti  esse  censeo;  non  enim  est  primum 
chirurgi  officium  cito  agere,  sed  ea  quae  agit  recte  facere 
et  ad  bonum  eventum  perducere. 

§.  13.  Aliud  non  parvum  methodi  nostrae  commodum 
est,  quod  in  ipso  operationis  momento  sanguinis  profluvium, 
quod  saepe  in  eis  casubus,  in  quibus  arteriae  compressorium 
non  hene  applicari  potest , valde  copiosum  et  aegroti  vires 
exhauriens  esse  potest,  in  nostra  methodo  multo  magis  coer- 
ceri possit.  Post  quamque  enim,  qua  lobus  formatur,  incisio- 
nem administer,  qui  supra  statu,  cito  lobum  arripere  et  digi- 
tis hiantia  in  vulnere  sanguinemque  effundentia  vasorum  oscula 
comprimere  potest,  dum  tota  operatio  peracta  sit  et  ligatura 
vasibus  sanguinem  mittentibus  applicari  possit.  At  in  ampu- 
tatione per  circumcisionem  non  prius  perscissa  sanguinem- 
que profundentia  vasa  comprimi  possunt , quam  omnes  per 
carnem  circumcisiones  peractae  sint  et  ad  dissecandum  os 
ventum  sit. 

§.  14.  Inter  omnes  operationis  actus,  quorum  diligens 
et  strenua  peractio  ad  prosperum  operationis  eventum  maximi 
est  momenti,  haud  ultimum  obtinet  locum  ligatura  vasorum 
perscissorum,  quum,  si  haec  non  bene  et  integre  peracta  sit, 
facile  haemorrhagia  secundaria  operationem  sequi  possit. 
Quum  igitur  perscrutemur,  cui  amputandi  methodo  palma  por- 
rigenda sit,  multum  refert  discernere,  quae  hac  in  re  maiora 
praebeat  commoda.  — Quod  ad  hanc  quaestionem  attinet, 
dixerunt,  id  esse  praecipuum  amputationis  per  circumcisionem 
commodum,  quod  in  ea  multo  paucioribus  vasibus  ligatura 
applicari  debeat.  Nam  tantum , si  arteriae  diametro  directo 

et  non  diagonali  persecentur,  spasticam  minorum  arteriarum 
contractionem  fieri  et  igitur  sanguinis  ex  iis  in  operatione 
profluvium  supprimi  posse.  Alia  quoque  accedit  causa  , cur 
multa  vasa  minora  in  methodo  per  circumcisionem  sanguinem 
non  edant.  Obturare  enim  in  circumcisione  multa  vasa  tor- 
sione, quae  per  scalpellum  circumincidens  fiat.  Haec  omnia 
in  amputationis  methodo  nostra  non  incedere  et  propterea 
pluria  vasa  ligari  debere.  Briininghausen  ’)  enarrat,  Loderum, 
quum  crus  secundum  Verduini  methodum  decurtaret,  novem, 
alio  in  casu  sedecim,  tertia  in  amputatione  undeviginti  arte- 
rias subligare  debuisse,  donec  sanguinis  sisteret  profluvium ; 
C.  C.  ab  Sieboldum  semel  quatuordecim  arterias  subligasse. 
Equidem  intelligere  non  possum,  quomodo  fieri  possit,  ut  in 
cruris  amputatione  quatuordecim,  sedecim,  quin  undeviginti 
subligari  debeant  arteriae,  nisi  in  omnino  morbosa  carne,  in 
qua  arteriarum  lumen  valde  expansum  fuerit,  amputatio  fa- 
cta sit. 

Sed  si  quoque  concedimus,  hoc  ita  se  habere , in  am- 
putatione per  loborum  conformationem  igitur  pluria  ligari  de- 
bere vasa,  tamen  hoc  non  in  methodi  nostrae  detrimentum 
loqueretur.  Nam  re  vera  dubitari  nullo  modo  potest,  pro 
eventu  operationis  multo  utilius  esse,  si  omnes  arteriarum  li- 
gaturas, quamquam  multae  sint,  statim  in  ipso  operationis  actu 
perficiamus  eoque  haemorrhagiam  secundariam  praecaveamus, 
quam  si  pauciores  tantum  subligemus  arterias,  quod  pro  mo- 
mento quidem  multo  commodius  est,  ut  deinde  propter  hae- 
morrhagiam secundariam  totam  vincturam  solvere  et  vasa 
sanguinem  effundentia  subligare  debeamus.  Facile  enim  elu- 
cet, vasa  ea,  quae  in  ipsa  operatione  spastice  contracta  erant, 
post  operationem  paullatim  ad  statum  normalem  reduci  et 
sanguinis  circulationi  reddi,  nec  non  ea,  quae  torsione  clausa 
erant,  vasa  post  relaxatum  arteriae  compressorium  non  am- 
plius sanguinis  impetui  resistere  posse.  Si  quoque  concedi- 


1)  Briiniughaugen,  1.  c,  pag.  51. 

mus  nihilominus  tum  nondum  illam  ligaturarum  copiam  in 
amputatione  per  circumcisionem  assecutos  nos  esse,  tamen 
commodum  uno  tenore  peractae  operationis  et  incommodum 
operationis  secundariae  tam  magna  sunt,  ut  nullo  modo  cum 
commodo  pauciornm  arteriarum  ligaturarum  comparari  pos- 
sint,  nec  paullo  brevius  aut  longius  operationis  tempus  respici 
possit. 

Quum  haec  de  quibus  modo  locutus  sum  arteriarum 
ligaturam  perlectam  in  amputationis  methodo  nostra  valde 
adiuvent,  tamen  alia  est  causa,  de  qua  saepe  in  methodo  no- 
stra arterias  cito  reperire  et  ligare  difficile  fiat.  Evenit  enim 
saepe,  ut,  quum  arteriae  linea  anguinea  decurrant,  in  me- 
thodo nostra  vario  loco  dissecentur  aut  laedantur,  quum  se- 
ctura magis  diagonali  quin  parallela  cum  arteriis  directione 
fiat.  Longius  igitur  durabit  tempus  donec  arterias  subligave- 
rimus, sed  ex  illis  supra  memoratis  causis  nullum  mihi  dubium 
perfectius  sub  finem  eam  in  nostra  methodo  peractam  fore. 

§.  15.  Opposuerunt  methodo  nostrae  et  imprimis  Louis, 
esse  eam  crudeliorem  et  multo  dolorosiorem  quam  amputa- 
tionem per  circumcisionem,  et  ipse  Yerduin2)  hac  in  re  me- 
thodo suae  incommodum  tribuit,  quod  minime  ad  eam  perti- 
net, quum  diceret  in  prooemio  ad  epistolam:  „Haec  meum 
torquebant  ingenium  et  tentamen  morabantur,  praecipue  quum 
operatio  haec  per  se  esset  ambagibus  plena  et  crudilis  etc.“ 

Inter  omnes  chirurgos  constat,  id  vulnus  multo  minore 
dolore  esse  coniunctum,  quod  sectura  integra  scalpello  cor- 
pori applicetur , quam  in  quo  sectura  carnis  torsione  con- 
iuncta  sit.  Si  id  principium  in  quaestionem  nostram  adhi- 
bemus , facile  intelliges , dolorem  minorem  aegrotam  sentire 
in  methodo  nostra , quippe  quae  nulla  scalpelli  in  carnem 
torsione  coniuncta  sit,  qnum  contra  amputatio  per  circumci- 
sionem sine  scalpelli  in  carnem  torsione  rite  perfici  non  pos- 
sit. Accedit  huc,  ut  iam  supra  demonstravimus,  quod  secun- 


2)  1.  c.  pag.  6. 


dum  nostram  amputationis  methodum  secturae  ipsae  breviore 
exigendae  sint  tempore. 

Sed  hoc  methodi  nostrae  commodum  nulli  momenti  esse 
potest,  si  agitur  , num  haec  an  illa  methodus  adhibenda  sit, 
praesertim  nostro  tempore , quo  chloroformi  inhalationibus 
tam  magnum  et  praecipue  in  operationibus  tam  brevi  tempore 
perficiendis  adhibendum  remedium  nobis  pateat , cuius  usu 
omnem  aegroto  doloris  sensum  adimere  queamus. 

§.  16.  Restat , ut  unum  commodum  afferamus , non 
illud  quidem  tale , ut  usquam  res  eo  disceptetur , sed  cum 
aliis  commodis  coniunctum  haud  repudiandum.  Id  eo  consi- 
stit, quod  in  amputatione  per  loborum  conformationem  eun- 
dem scalpellum  pluries  adhibere  liceat,  quod  in  amputatione 
per  circumcisionem  vix  fieri  posse  liquet.  Nam  in  illa  multo 
magis  scalpellis  parcitur  quippe  qui  non  tam  cito  hebetes 
scabrique  fiant,  quod  quisque  facile  inlelliget,  cum  in  ampu- 
tatione per  circumcisionem  circumducendo  et  persecando 
scalpelli  acies  ossi  proxime  appressa  facillime  obtundatur. 
Contra  in  amputatione  per  loborum  conformationem  nonnisi 
in  scalpello  infigendo  os  eius  mucrone  tangitur.  Praeterea 
in  methodo  nostra  operatio  melius  quam  in  illa  methodo  scal- 
pello hebete  perfici  potest.  Nam  non  solum  in  amputatione 
per  circumcisionem  musculorum  tendinumque  fibrae  transverso 
perscindendae  sunt,  verum  etiam  caro,  quia  centrum  versus 
secatur,  ante  scalpellum  incidens  se  intendere  non  potest, 
atque  eum  nisi  admodum  acris  est  effugit.  Quamobrem  ad 
eam  amputationis  methodum  bene  efficiendam  recenti  semper 
et  acuto  scalpello  opus  est.  At  si  secundum  nostram  metho- 
dum membrum  amputamus,  quum  sectura  non  transversa  sed 
magis  diagonali-longitudinali  directione  fiat,  musulorum  ten- 
dinumque fibras  non  transverso  perscindimus,  sed  potius  sin- 
gulos eorum  fasciculos  diffindimus;  accedit  huc  ut  musculi  et 
cutis  ante  scalpellum  excentrice  secantem  se  intendant  et  igi- 
tur eo  magis  parum  acuto  scalpello  perscindi  possint. 


II.  Commoda , quae  amputandi  ratio  per  loborum  con- 
formationem membri  amputati  curationi  praebet. 

§.  17.  Multo  maioris  momenti  ea  commoda  esse  cen- 
seo, quae  ex  methodo  nostra  exoriuntur  pro  membri  decur- 
tati curatione  eis  quae  hucusque  demonstravimus  commodis. 

Proximum  et  primum  commodum,  quod  post  operationem 
se  praebet,  ex  iis  quae  supra  de  vasorum  ligatura  perfecta 
diximus  iam  elucet ; est  commodum  multo  rarioris  et  magis 
exigui  sanguinis  profluvii  secundarii.  Maximi  momenti  hanc 
esse  rem,  dubitari  nullo  modo  potest.  Est  enim  haemorrhagia 
secundaria  ipsa  iam  infaustissimum  accidens,  quod,  donec  au- 
xilio venit  chirurgus , facile  iam  viribus  sanguinis  missione 
exhaustis  letale  fieri  potest.  Praeterea  etiamsi  aegroto  auxi- 
lium iusto  tempore  feratur,  solutio  vincturae,  apertio  vulneris, 
conquisitio  et  ligatura  arteriarum  sanguinem  effundentium, 
reiterata  vincturae  applicatio , quam  perniciosi  haec  omnia 
in  aegrotum  sint  effectus,  quam  male  reiterata  animi  commo- 
tione et  reiteratis  corporis  doloribus  influant  in  aegrotum, 
qui  post  talem  operationem  corporis  et  animi  tranquillitate 
maxime  egeat;  quantopere  iterato  vulneris  apertione  curatio 
vulneris  per  primam  intentionem  impediatur,  quantopere  tan- 
dem chirurgi  auctoritas  in  aegrotae  et  in  ceterorum  hominum 
oculis  deminuatur,  quis  non  videt.  Omnia  haec  incommoda 
in  methodo  nostra  multo  minus  timenda  sunt,  quum  primum 
ex  eis , quas  supra  iam  commemoravi,  causis  in  operationis 
actu  arteriarum  ligatura  multo  perfectius  perfici  possit , et 
deinde  quoque  post  loborum  conformationem  multo  accuratius 
coaptandae  vulneris  superficiis  invicem  in  eis  se  effundentia 
vasorum  minorum  oscula  comprimere  itaque  sanguinis  ex  eis 
profluvium  impedire  queant 3). 

§.  18.  Iam  pridem  magna  inter  doctissimos  chirurgos 


3)  Verduin  1.  c.  et  eo  magis  hac  operandi  methodo,  quod  carne 
cami  iunoto  hiantia  vasorum  oscula  ipsa  carne  obturentur. 


orta  est  dissensio  de  curandis  vulneribus  ipsa  amputatione 
exortis;  dubitarunt  enim  utrum  per  primam  intentionem  ea 
sanare  liceat  necne;  pendebat  enim  ex  hac  quaestione,  num 
commodum,  quod  in  amputationis  per  loborum  conformatio- 
nem favorem  laudabatur,  revera  esset  commodum  an  incom- 
modum. 

At  fuere  non  solum  adversarii  nostrae  methodi,  sed  etiam 
chirurgi,  qui  ceterum  ei  magnopere  favebant,  qui  aut  semper, 
aut  certis  sub  conditionibus  sanationem  vulneris  per  primam 
intentionem  repudiabant.  Praeclarus  methodi  nostrae  assecla 
0’Halloran  quenque  lobum  tractabat  ut  singulare  vulnus,  do- 
nec suppuratio  incederet  et  tum  demum  vulneris  superfieies 
coaptabat4).  Larrey  et  alii  chirurgi  Francogallici  non  minus 
sanationem  per  primam  intentionem  reiiciendam  esse  cense- 
bant 5).  Sed  postea  Larrey  saepe  hoc  principium  reliquit, 
quum  vulneris  superficies  statim  post  operationem  coaptaret 
et  de  celerrima  eius  sanatione  narraret 6).  Dubois  et  Riche- 
rand  ad  sanationem  per  primam  intentionem  inclinabant 7). 

§.  19.  Roux,  qui  ceterum  sanationi  per  primam  inten- 
tionem favebat , duabus  sub  conditionibus  reiiciendam  eam 
esse  censebat 8). 

1.  Si  amputatio  fieri  deberet  in  membro  conquassatione 
vehementi  comminuto , quum  caro  tali  in  casu  semper  ad  ve- 
hementem inclinaret  inflammationem  et  supparationem  nec  non 


4)  Vide : Guthrie,  uber  Schusswunden,  libers.  v.  Spangenberg.  Ber- 
lin  1821.  p.  114.  et  0’Halloran  1.  c.  p.  215. 

5)  Vide  eod.  loco  pag.  114.  Larrey,  memoires  II.  pag.  481.  et  III. 
pag.  379. 

6)  Larrey,  medie,  chirurg.  Denkvviirdigkeiten  wahrend  des  Feldzugs 
von  1812  u.  1814.  Uebersetzung.  2.  Bd.  pag.  17.  22  u.  25. 

7)  Richerandt , Nosograpbie  chirurgicale  4 edit.  Tom.  IV.  1815. 
pag.  475. 

8)  Roux,  memoires  sur  la  reunion  immediate  de  Ia  plaie  apres  l’am- 
putation,  et:  Relation  d’un  voyage  fait  a Lond.  en  1814.  Par 
P.  J.  Roux,  Paris  1815. 

sphacelum.  Augeri  enim  haec  incommoda,  si,  ut  sanatio  per 
primam  intentionem  fieret,  vulneris  superficies  coaptatae  com- 
primerentur. 

2.  Si  artus  decurtarentur,  qui  iam  diu  multorum  dolo- 
rum et  suppurationis  chronicae  fuissent  focus  , et  qui  valde 
emacerati  et  atrophi  essent;  tum  enim  vulnus  non  multum  in- 
clinaret ad  inflammationem  adhaesivam,  sed  ad  suppurationem 
chronicam. 

Beck,  qui  omni  conditione  sanationem  per  primam  in- 
tentionem defendit,  Rouxium  in  his  duobus  casubus  confutat0). 
Contra  primam  quaestionem  dicit : Si  permagna  adest  viola- 
tio et  contusio  artus,  tum  certe  indicatum  est,  artum  violatum 
non  amputare,  sed  supra  eum  amputationem  facere  et  si  hoc 
non  licet , tamen  in  eo  artus  loco , qui  conquassatione  non 
affectus  est ; quum  alias  quaque  ratione  sphacelus  et  necrosis 
amputationem  sequeretur.  Praeterea  ad  coaptandas  vulneris 
post  amputationem  exorti  superficies  minime  compressionem 
in  eas  adhibere  oportet,  dummodo  chirurgus  provideat,  ut 
sectura  tantam  cutis  musculorumque  assequeretur  partem, 
quantam  oportet,  ut  sine  compressione  vulneris  superficies 
coaptare  possit.  Si  autem  minor  adesset  contusionis  gradus, 
quo  sphacelum  et  necrosin  carnis  ossisque  amputationem  se- 
qui non  necesse  esset,  statim  post  amputationem  vulneris  su- 
) perficies  coaptandas  et  igitur  sanationis  per  primam  intentio- 
t nem  periculum  faciendum  esse,  quum  hac  agendi  ratione  nulla 
* irritamenta  externa  in  vulnus  nocenter  influere  et  inflamma- 
tionem augere  possent,  itaque  suppuratio  profusa  et  exhauriens 
evitaretur.  Nam  hoc  secundum  Beckium  est  praecipuum  sa- 
nationis per  primam  intentionem  commodum , quod  ei  oinni 
conditione  tribui  debet,  ut  inflammatio  multo  minor  sit,  quam 
ea,  quae  incedit  in  sanatione  vulneris  per  granulationem  et 
suppurationem,  quum  primum  aerem,  magnum  ut  constat  vul- 
neribus irritamentum,  omnino  a vulnere  depellere  liceat,  tum 


9)  Beck,  !.  c.  pag.  4 seq. 

linamentum,  quod  vulneribus  per  granulationem  sanandis  ap- 
plicare oporteat , haec  magis  magisque  irritet  eorumque  in- 
flammationem adaugeat. 

Quod  ad  secundam  illam,  qua  Roux  sanationem  per  pri- 
mam intentionem  refutat  , conditionem  attinet,  dicit  Beck: 
Etiamsi  hac  conditione  vulneris  ad  suppurationem  proclivitas 
adaucta  sit,  non  minus  tamen  verum  est  et  experientia  com- 
probatum, talibus  in  hominibus  sauciationem  plerumque  par- 
vam quidem  sequi  reactionem  traumaticam,  quae  vero  suffi- 
ciat, ut  coaptatas  vulneris  superficies  adhaesionibus  congluti- 
net, eaque  re  chronicam  caveat  suppurationem. 

Revera  mihi  videtur,  tali  conditione  semper  sanationis 
per  primam  intentionem  periculum  saltem  faciendum  esse ; 
concitamur  ad  hoc  quidem  eo  magis,  quod,  ut  Beck  alio  loco 
et  Textor  recte  dixerunt,  homines  hi  chronica  suppuratione 
et  multis  doloribus  nec  non  operatione  ipsa  et  sanguinis  in 
ea  missione  iam  satis  exhausti  minime  longam  suppurationem 
ferre  queant. 

§.  20.  Rust 10)  tum  semper  adversarium  curationis  per  pri- 
mam intentionem  se  esse  dicit,  quum  iam  per  longum  temporis 
spatium  puris  et  saniei  secretio  adfuerit  in  morbis  chronicis  os- 
sium aut  carnis  membri  decuriandi,  et  vulnera  ex  amputatio- 
nibus inde  exortis  per  granulationem  et  suppurationem  sanari 
debere.  At  curationem  per  primam  intentionem  tum  adhiben- 
dam esse  censet,  quum  amputatio  propter  recentem  sauciatio- 
nem suscepta  sit.  Affirmat,  pridem  se  multos  aegrotos  pro- 
pterea  tantum  perdidisse,  quia  vulneris  superficies  quam  acu- 
ratissime  coaptare  studuisset.  Vi  enim  hoc  modo  se  inflam- 
mationem, quam  oporteret,  suppressisse,  impediisse,  quin  caro 
inflammata  intumesceret,  et  pus  secretum  excerneretur,  itaque 
in  toto  systemate  nervorum  vasorumque  se  revolutionem  uni- 
versalem provocasse,  quae  sub  febris  intermittentis  forma 

lOj  Rust,  uber  die  Amputation  grdsserer  Gliedmassen  ; in  ej.  Maga- 

zin  fur  die  gesanimte  Heilkunde,  Tom.  VII.  pag.  378. 


paucis  diebus  vitae  finem  posuisset.  In  nonnullis  casubus 
adhuc  auxilium  se  ferre  potuisse  divellendo  vulnere  mox  iam 
per  primam  intentionem  sanato.  Febri  huic  nomen  dat  „Tod- 
tenfieber“. 

Textor11)  contra  Rustium  dicit,  nunquam  se  febrem  il- 
lam, quam  Rust  appellet  „Todtenfieber“,  neque  alia  ex  sana- 
tione per  primam  intentionem  redundantia  mala  observasse. 
Semper  se  coaptandis  vulneris  superficiebus  sanationis  per 
primam  intentionem  periculum  facere,  nullo  modo  vero  se  vulnus 
vi  comprimere.  Sed  id  negare  se  non  posse,  raro  sanationem 
per  primam  intentionem  sensu  strictiori  secutam  esse.  Si  autem 
secuta  sit,  tum  semper  exitum  fuisse  optimum.  Tantum  abesset, 
ut  cum  Rustio  consentiret,  ut  potius  propensus  esset,  si  un- 
quam tum  in  amputationibus  propter  morbum  chronicum  sus- 
ceptis sanationem  per  primam  intentionem  tenlare , et  multo 
potius  in  iis,  quae  recentem  sauciationem  sequerentur,  sana- 
tionem per  granulationem  et  suppurationem  se  adiuvare.  Hi 
enim,  plerumque  sani  et  validi  homines  multo  magis  ad  vehe- 
mentem in  vulnere  inflammationem  proclivi  essent,  quam  illi 
doloribus  multis  et  suppuratione  chronica  valde  exhausti,  quo- 
rum vires  tam  magno  multum  pus  quotidie  movente  vulnere 
magis  magisque  consumerentur. 

§.  21.  Klein  12)  omni  conditione  vulneris  per  primam  inten- 
tionem sanationem  adhibendam  esse  censet,  quamquam  confitea- 
tur saepe  se  post  celerem  suppurationis  chronicae  suppressionem 
abscessus  secundarios  supra  truncum  observasse.  Grafe,  Brii- 
ninghausen,  Langenbeck  sen.,  Waltlier  in  universum  sanatio- 
nem per  primam  intentionem  fovent.  Guthrie  13)  tum  semper 
eam  laudat,  quum  in  carne  omnino  sana  amputatio  fieri  possit. 

Inter  eos  qui  nunc  vivunt  chirurgos  praeclaros  vix  unum 
esse  credo,  qui,  quin  sanationis  per  primam  intentionem  qua- 
que conditione  periculum  saltem  faciat,  dubitet.  Ego  ipse  in 

11)  Textor,  1.  c.  p.  489. 

12)  Klein,  1.  c.  p.  54  et  55.  < 

13)  Guthrie,  1.  c.  p.  116. 

eis,  quas  in  clinico  chirurgico  Bonnensi  aut  a praeclaro  Wu-  ( 

tzero  aut  sub  eius  autoritate  fieri  vidi,  amputationibus  nun-  i 

quam  ullum  ex  prima  vulneris  coaptatione  incommodum  ex-  i 
ortum  esse  vidi.  ( 

§.  22.  Quum  igitur  semper  hanc  sanationis  methodum  f 
nos  sequi  debere  censeamus,  maximi  certe  est  momenti  dis-  i 
cernere , quae  amputationis  methodus  vulneris  sanationem  per  i 
primam  intentionem  magis  adiuvet.  Et  mihi  quidem  nullum  t 

dubium  est  et  plurimorum  chirurgorum  autoritate  utor 14)  si  s 

contendo,  esse  amputationis  methodum  per  loborum  confor-  1 

mationem,  qua  vulnus  maxime  ad  sanationem  per  primam  in-  i 
tentionem  idoneum  existat.  f 

Huic  sententiae  haec  argumenta:  < 

1.  Antiquum  est  in  chirurgia  principium , a nemine  t 

nostro  tempore  in  dubium  vocatum  , ea  vulnera  maxime  ad  \ 

sanationem  per  primam  intentionem  idonea  et  propensa  esse,  j 
quae  integra,  scalpello  acuto  peracta,  nulla  cum  carnis  per- 
scissae torsione  coniuncta  sectura  applicentur.  Tale  integrum  j 

vulnus  scissum  potissimum  nostra  amputandi  ratione  nancisci-  | 

mur,  quum  facillime  ut  iam  supra  demonstravimus  vel  parum  c 
acuto  scalpello  solummodo  secando  lobos  formare  possimus.  a 
At  in  amputatione  per  circumcisionem  peracta  quin  acutissimo  [ 
scalpello  circumcisiones  bene  perficere  non  possumus , nisi  | 
secando  et  premendo  scalpellum  circa  membrum  circumduci-  s 

mus.  Igitur  haec  maior  aut  minor  in  amputatione  per  cir-  ; ] 

cumcisionem  carnis  torsio  maius  minusve  erit  sanationi  per  j 
primam  intentionem  impedimentum.  c 

2,  Iam  aliam  causam  afferam,  de  qua  vulnus  post  cir- 


14)  Vermale , 1.  c.  pag.  16.  Martiensen  , chirurg.  Abhandlung  uber  ^ 
die  Amputalion  mit  zuriickbleibenden  Fleischlappen,  in  N.  Samm-  j ^ 
lung  fur  Wundarzte.  VII.  p.  276.  Beck,  1.  c.  p.  10.  Rust,  Ma- 
gazin.  Bd.  VII.  p.  382.  Klein,  1.  c.  p.  36.  Textor,  1.  c.  p.  490.  C 
De  la  reunion  immediate  des  plaies , de  ses  avantages  et  de  ses 
inconveniens  par  L.  J.  Sonson,  chirurg.  de  1’Hotel  Dieu  de  Paris.  " 
Bruxelies  1834.  p.  128.  J) 


cumcisionem  exortum  non  tam  facile  per  primam  iutentionem 
sanari  posse  censeo,  quam  id,  quod  post  amputationem  nostra 
methodo  exactam  existit.  Nam  in  illa  amputationis  methodo, 
quum  pluries  scalpellus  ad  perficiendas  circumcisiones  circum- 
feratur, evitari  non  poterit,  quominus  in  eandem  secturae  li- 
neam scalpellus  ad  resecandas  parvas  carnis  partes  pluries 
reducatur.  Praeterea,  praecipue  in  membri  latere  inferiore, 
quippe  quod  chirurgus  videre  non  possit , facile  scatpellus 
secturae  lineam  relinquens  in  dissecatas  iam  cutis  et  muscu- 
lorum partes  aberrabit  easque  violans  parvos  non  vitales  for- 
mabit carnis  lobulos,  qui  deinde  suppuratione  ex  vulnere  ex- 
pelli debent  itaque  sanationem  per  primam  intentionem  impe- 
diunt. At  contra  in  amputatione  per  loborum  conformationem 
talis  vulneris  superficiei  violatio  et  dilaceratio  existere  non 
potest,  quia  lobi  in  ea  formantur  sectura  continua  uno  tenore 
peracta. 

3.  Tandem  vulneris  quae  conglutinari  debent  superficies 
in  nostra  methodo  leves  et  omnino  aequabiles  multo  accura- 
tius in  omni  parte  coaptari  possunt.  At  in  amputatione  per 
circumcisionem  propter  plures  perpendiculariter  in  intervallis 
alia  super  aliam  factas  incisiones  fieri  non  poterit,  quin  vul- 
nus scalaeforme  existat.  Quin  si  Alansonii  methodum  sequen- 
tes circumcisionem  facimus  conicam,  evitari  non  poterit,  quin 
scalpellus  circa  membrum  oblique  circumductus  non  omni  in 
loco  musculos  sub  eodem  ad  os  angulo  persecet  et  igitur  li- 
neam spiralem  formet.  Id  quidem  permagnam  exposceret 
chirurgi  animi  attentionem  et  dexteritatem. 

§.  23.  Aliud  commodum,  quod  pro  bona  et  celere  vul- 
neris sanatione  et  omnino  pro  prospero  amputationis  eventu 
magni  est  momenti , et  quod  praecipue  nostram  methodum 
sequi  censeo,  est,  si  ossis  dissecati  necrosin  superficialem 
evitare  possumus. 

Sed  priusquam  disserimus,  quam  ob  causam  in  methodo 
nostra  potius  hoc  incommodum  effugi  possit,  aptum  videtur, 
primum  loqui  de  causis  huius  ossis  dissecati  necroseos  super- 


22 


ficialis,  et  tum  considerare,  in  qua  amputandi  ratione  has  ne- 
crosim  efficientes  causas  potius  evitare  liceat.  Hae  causae 
existere  possunt  aut  inter  ipsam  operationem  aut  post  opera- 
tionem. 

In  ipso  operationis  actu  necroseos  causae  existere  pos- 
sunt hae; 

1.  Mala  periostei  tractatio.  Facile  quisque  intelliget, 
quanti  momenti  sit  diligens  periostei  tractatio , quum  in  uni- 
versum ut  quisque  scit  inter  frequentissimas  necroseos  causas 
numerari  debeat,  si  ossi  periosteum  aut  adimatur  aut  violetur, 
quippe  quum  periosteo  ossi  vasa  nutritia  suggerantur.  Hocce 
in  membrorum  amputatione  vario  modo  existere  potest,  aut 
si,  antequam  os  dissecamus,  periosteum  in  eo  loco  non  se- 
iungimus,  sed  et  os  et  periosteum  uno  tenore  serrula  perse- 
camus itaque  hoc  vehementer  violamus;  aut  si  nimiam  perio- 
stei partem  seiungimus  et  os  supra  lineam  serrula  dissecan- 
dam periosteo  nudamus;  aut  si  periosteum  in  eo  loco  solum- 
modo scalpello  dilaceramus  itaque  sphacelosum  reddimus. 

2.  Praeterea  necrosis  superficialis  effici  potest  mala 
ossis  ipsius  in  dissecando  tractatione,  aut  si  serrula  mala  et 
obtusa  utitur  chirurgus,  quae  in  ipso  dissecando  propter  vim 
et  pressionem,  quae  adhiberi  debent,  torsionis  et  comminu- 
tionis  parvarum  ossis  partium  causa  exoritur;  aut  si  inepte 
et  parum  firmiter  chirurgus  serrpla  utitur;  aut  si  administer 
inhabilis  membrum,  quod  decurtari  debet,  non  satis  firmiter 
et  aequabiliter  tenet  et  igitur  sub  finem  ossis  dissectionis  id 
diffindi  patitur.  Omnes  hi,  e quibus  ossis  necrosis  superfi- 
cialis oriri  potest,  casus  et  in  hac  et  in  illa  amputandi  ratione 
existere  possunt,  et  non  minus  in  amputandi  methodo  per 
circumcisionem,  quam  ea  per  loborum  conformationem  facile 
parva  chirurgi  et  administrorum  diligentia  evitari  potest. 

§.  24.  Sed  alias  se  habent  eae  necroseos  superficialis 
causae,  quae  operationem  sequuntur ; hasce  enim  multo  melius 
nostra  amputandi  ratione  effugi  posse,  nullum  mihi  dubium. 
Iam  videamus,  quales  sint  hae  causae: 


1.  Facile  necrosis  exorietur  , si  cutis  musculique  non 
sufficiunt,  ut  eis  omni  in  parte  os  contegatur  itaque  aer  aut 
linamentum,  aut  aliae  res  iritantes  in  os  influant,  ad  inflam- 
mationem pronum  id  reddant  et  calli  exsudationem  impediant. 
At  dubitari  non  potest,  nullam  esse  substantiam,  quae  disse- 
catam  ossis  superficiem  tam  leviter  irritet  eiusque  sanationem 
tantopere  adiuvet,  quam  ipsos  musculos,  quippe  qui  in  statu 
normali  semper  id  circumdare  eique  inseri  a natura  constituti 
sint.  Qua  autem  in  amputationis^  methodo  maiorem  et  ad  os 
omni  in  parte  et  sine  pressione  contegendum  magis  idoneam 
sectura  assequamur  cutis  musculorumque  partem , id  dubium 
esse  nullo  modo  potest. 

2.  Aliud  accidens,  e quo  facile  ossis  exfoliatio  super- 
ficialis originem  ducere  potest,  est  nimia  in  trunco  inflamma- 
tio et  ex  ea  exorta  gangraena,  quae  periosteum  et  os  ipsud 
comprehendentes  facile  eius  necrosim  efficere  possunt.  Vul- 
nus autem,  quod  per  circumcisionem  existit,  multo  propen- 
sius est  vulnere  nostra  methodo  exorto  ad  nimiam  inflamma- 
tionem, quae  inflammationis  plasticae  gradum  egreditur  et 
sphacelum  in  trunco  efficit.  Nam  primum , ut  supra  iam 
demonstravimus,  sectura  ipsa  maior  carnis  conquassatio  effi- 
citur, quam  in  nostra  methodo;  tum  quoque,  quia  saepe  in 
methodo  per  circumcisionem  haud  sufficientem  ad  contegen- 
dum os  carnis  partem  proficimus , vi  vulneris  superficies  aut 
fasciis  aut  emplastris  adhaesivis,  quin  sutura  cruenta  invicem 
appropinquare  et  coaptare  tentabimus  itaque  cutis  musculo- 
rumque conquassationem  et  inde  sequentem  proclivitatem  ad 
nimiam  inflammationem  adaugebimus. 

§.  25.  Alius  multo  molestior  casus,  qui  saepe  ampu. 
tationem  sequitur,  et  vulneris  sanationem  valde  impedit  et 
longum  in  tempus  protrahit,  quin  aegroti  vitae  periculum  ma- 
gnum afferre  potest,  est  prominens  ante  truncum  os,  carne  de- 
nudatum, quod  aut  a natura  expelli,  aut  denuo  dissecari,  aut 
instituta  membri  amputatione  secundaria  removeri  debet.  Ex 
re  ipsa  consequitur,  hunc  casum  originem  ducere  ex  impari 

partium  mollium  ad  os  ratione,  ubi  illae  non  sufficiunt,  ut 
hoc  omni  in  parte  circumdent  et  contegant.  Haec  carnis  de- 
fectio aut  ex  operandi  ratione  causam  capere,  aut  postea  ca- 
subus,  qui  operationem  sequuntur,  effici  potest. 

Operationis  methodus  huius  ossis  prominentiae  causa 
duplici  modo  fieri  potest ; primum  si  sectura  non  sufficiens 
culis  musculorumque  pars  proficitur,  quod  quidem  in  amputa- 
tione secundum  nostram  methodum  exacta  multo  facilius  evi- 
tari posse,  supra  iam  vidimus ; tum  si  dissecantes  os  incaute 
agimus  idque  non  in  ea  linea,  qua  musculos  persecavimus, 
sed  magis  minusve  ante  eam  dissecamus ; hoc  autem  non  ab 
amputationis  methodo,  sed  a chirurgi  negligentia  dependere 
quisque  intelliget.  Sed  etiamsi  amputatione  ipsa  id  bene  as- 
secuti simus,  ut  os  omni  in  parte  nulla  adhibita  vi  contegatur, 
nihilominus  casubus,  qui  operationem  sequuntur,  effici  potest, 
ut  post  nonnullum  tempus  os  ex  vulnere  promineat.  Hi  ca- 
sus esse  possunt  nimia  carnis  inflammatio  , quam  sphacelus 
indeque  exortus  carnis  defectus  sequitur;  tum  chronica  to- 
tius vulneris  superficiei  suppuratio,  qua  paulatim  deminutio  et 
atrophia  partium  mollium  efficitur.  Hos  casus  saepius  et  fa- 
cilius amputationis  methodum  per  circumcisionem,  quam  eam 
per  loborum  conformationem  sequi  , iam  supra  demonstra- 
tum est. 

III.  De  commodis , quibus  artus  methodo  nostra  decur- 
tatus post  sanatum  vulnus  f ruitur  ad  functiones  suas 
periyendas. 

§.  26.  Quum  iam  demonstraverimus,  qualia  ex  nostra 
methodo  redundent  celeri  et  tutae  membri  amputati  sanationi 
commoda,  iam  clauso  vulnere  truncum  perspicere  volumus, 
qualis  sit  in  hac  et  in  illa  methodo  , quantopere  ad  functio- 
nes suas  perigendas  idoneus  sit. 

Contra  methodum  nostram  dici  posset,  citatricem  post 
sanatum  vulnus  multo  longiorem  esse  in  trunco  per  loborum 

conformationem  amputato , quia  coaptatis  post  amputationem 
carnis  segmentis  multo  longior  cutis  qui  coalescere  deberet 
se  praestaret  margo.  Sed  hoc  revera  non  ita  se  habet ; est 
enim  experientia  comprobatum,  inter  vulneris  sanationem  ci- 
catricem valde  contrahi,  ita  ut  sub  finem  dimidio  minor  fiat, 
quam  vulnus,  quod  antea  adfuit.  Accedit  huc,  quod  cicatrix 
omni  in  parte  aequabilis  nullas  praebeat  eminentias  neque 
strias.  In  latitudinem  vix  unam  habet  lineam.  Haec  cutis  ci- 
catrix tandem  non  directo  os  contegit;  sed  inter  eam  et  os 
crasssus  pulvinus  est  muscularis,  qui,  quin  os  cicatricem  lae- 
dat, cavet.  Melius  adhuc  se  habet  cicatrix,  quae  exoritur 
post  amputationem  per  lobi  unius  conformationem.  Nam  post 
hanc  amputationem  cicatrix  non  est  sita  in  trunci  linea  me- 
dia, sed  ad  latus  trunci ; igitur  os  nullomodo  in  cicatricem 
premere  eamque  violare  potest.  Praeterea  quoque  truncus 
post  amputationem  nostra  methodo  perfectam  aequalem  et 
conglobatam  habebit  formam,  pulvinus  eximius  muscularis,  os 
undique  contegens,  applicationi  artus  artificialis  truncum  red- 
dit maxime  idoneum,  praesertim  quum,  ut  modo  diximus,  ti- 
mendum non  sit,  quin  cicatrix  tam  solida  corporis  eam  pre- 
mentis pondere  laedatur.  Hoc  commodum  iam  Yerduin  in 
epistola  sua  laudavit,  quum  diceret : „Ex  praedicto  commodo 
tertia,  quae,  si  qua  alia,  ipsi  aegro  quidem  maxima,  oritur 
utilitas;  ut  scilicet  parti  hoc  modo  mutilatae  percommode 
adaequari  queat,  ex  quavis  levi  materia , arte  factum,  caliga 
calceoque  ornandum,  atque  ita  naturale  mentiens  crus  : cuius 
ope  haud  secus  ac  altero  posset  incedere. “ — Dicit  quidem 
Briininghausen , hoc  commodum  nullius  esse  momenti;  nam 
quamquam  magna  musculorum  pars  initio  os  circumdederit 
et  pulvinum  ei  formaverit,  tamen  haud  ita  longum  tempus  post 
sanatum  truncum  disquisitio  huius  nos  doceret,  pulvinum 
muscularem  illum  omnino  evanuisse,  musculos  inter  os  et 
cutim  se  retraxisse  osque  sola  cuti  aut  cicatrice  contectum 
esse.  Nunquam  quidem  mihi  sectionem  in  homine  ante  lon- 
gius tempus  amputato  instituere  occasio  se  praebuit,  sed  mul- 


tos  vidi  homines  longum  tempus  postquam  membrum  secun- 
dum nostram  methodum  eis  decurtatum  fuerat , et  semper  os 
pulcherrimo  pulvino  contectum  inveni , artusque  artificialis 
usui  maxime  idoneum  truncum. 

§.  27.  Alias  se  habet  truncus,  qui  amputatione  per 
circumcisionem  formatur.  Cicatrix  enim  post  hanc  operatio- 
nem , non  illa  quidem  longior  fiet , sed  magis  in  latitudinem 
extensa;  cicatrix  inaequalis  et  striis  sulcata  existet,  quia  cu- 
tis cicatricem  versus  rugas  format.  Hocce  praecipue  ex  dif- 
ficultate vulnus  per  primam  intentionem  sanandi  et  ex  inae- 
quali musculorum  contractione  originem  ducit.  Porro  cica- 
trix haec  plerumque  directo  os  contegens  nullo  pulvino  mus- 
culari tuitur,  quominus  os  cicatricem  premendo  laedat  et  igi- 
tur membri  artificialis  applicationem  non  tam  bene  et  longe 
feret , quia  cicatrix  inter  os  et  membrum  artificiale  directo 
compressa  facile  illo  perforatur.  C.  C.  Siebold  15)  de  cica- 
trice, quae  post  femoris  amputationem  per  circumcisionem 
peractam  existit,  hoc  modo  loquitur:  „Sanatio  adeo  retardata 
fuit,  ut  ante  quintum  sextum  aut  septimum  mensem  cicatri- 
cem factam  esse  unquam  non  meminerim,  quae  praeterea  adeo 
tenuis  fuit,  ut  saepius  recrudesceret,  et  pedem  artificialem  non 
ferret,  quare  consilium  mutavi  et  quae  a chirurgis  hodie  ple- 
rumque negligitur , methodum  cum  relictis  carnis  segmentis 
adhibere  statui,  quod  ad  sanationem  promptior  et  certior 
mihi  videtur.“ 

Accedit,  quod  in  truncum  ipsum  non  tam  conglobatum, 
sed  magis  conicum  membrum  arte  factum  non  tam  apte  ap- 
plicare licet. 


15)  C.  C.  Siebold , Dissertatio  de  amputatione  femoris  cum  duobus 
relictis  segmentis.  Wurzb.  1782. 


VITA 


Natus  sum  Philippus  Christianus  Bleek  Berolini 
duodevicesimo  mensis  Aprilis  die  anni  MDCCCXXVIIl  patre 
Friderico  Bleek,  matre  Augusta,  e gente  S e t h e.  Con- 
fessioni evangelicae  addictus  sum.  Quum  unum  annum  natus 
essem,  parentes  Bonnam  migrarunt.  Gymnasium  frequentavi 
Bonnense  per  octo  annos.  Anni  MDCCCXLV  tempore  autu- 
mnali civibus  almae  universitatis  Bonnensis  adscriptus  sum  a 
rectore  magnifico  cl.  De  iter  s et  nomen  dedi  apud  decanum 
ordinis  iurisconsullorum  cl.  Bluhrne. 

Scholas  adii  cl.  Gust.  Bischofii,  Bluhmii,  Bud- 
deii,  Dahlmannii,  Loebellii,  Perthesii,  Schopenii 
etWaltherii.  Post  anni  spatium  Berolinum  me  contuli, 
ubi  docentes  audivi  cl.  Dietericium,  Gneistium,  Hoh- 
meyerum,  Magnusium,  StahliumetTrendelenbur- 
gium.  In  hac  universitate  annum  commoratus  sum,  post 
quod  spatium  iuris  prudentiam  missam  feci  et  toto  animo  me- 
dicinae studium  amplexus  sum,  Bonnamque  reverso  in  litteris 
duces  fuere  c-1.  Albers,  E.  Bischoff,  Bodeker,  Budge, 
van  Calker,  Harless,  Kilian,  Mayer,  Nasse,  Nau- 
mann,  Noggerath,  Treviranus,  Weber,  Wutzer. 
Quibus  viris  omnibus  optime  de  me  meritis  gratias  ago  quam 
possum  maximas. 


THESES. 


/.  In  typho  abdominali  diarrhoea  non  est  inhibenda. 

2.  Cucurbitae  seu  hirudines  in  pneumonia  seu  bronchi- 
tide applicatae  qua  sanguinis  missio  localis  nullius 
sunt  momenti- 

3 . Semper  vulneris,  quod  post  amputationem  membro- 
rum existit  sanationem  per  primam  intentionem  ad- 
iuvare  debemus. 

4.  Non  chirurgus  bonus  is  est,  cui  summum  cito  agere, 
sed  is , cui  summum  , id , quod  agit,  recte  agere  et 
ad  bonum  eventum  perducere. 

5.  Foetus  in  utero  demortui  nullum  certum  signum,  nisi 
putrescentia. 

6.  Chloroformi  usus  in  sectione  caesarea  non  reiicien- 
dus  est. 


